Nafarroako Parlamentuko Mahaiak, 2022ko azaroaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Javier Esparza Abaurrea jaunak aurkeztutako galdera, Espainiako Gobernuak Nafarroako Foru Komunitateari trafikoaren eskumena eskualdatzeko EH Bildurekin egindako akordioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko azaroaren 25ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen José Javier Esparza Abaurrea jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Zer iruditzen zaio Nafarroako Gobernuko lehendakariari Espainiako Gobernuak EH Bildurekin adostea, Estatuko aurrekontu orokorretarako babesa ematearen truke, noiz eskualdatuko zaion trafikoaren gaineko eskumena foru komunitateari?

Iruñean, 2022ko azaroaren 24an.

Foru parlamentaria: José Javier Esparza Abaurrea